
(Egyetértés)
Az Európai Parlament,
–	tekintettel a Bizottság 2024. december 4-i javaslatára (C10-0210/2024),
–	tekintettel a Pénzmosás és Terrorizmusfinanszírozás Elleni Hatóság létrehozásáról, valamint az 1093/2010/EU, az 1094/2010/EU és az 1095/2010/EU rendelet módosításáról szóló, 2024. május 31-i (EU) 2024/1620 európai parlamenti és tanácsi rendelet[footnoteRef:1] 68. cikkének (1) bekezdésére,  [1:  	HL L, 2024/1620, 2024.6.19., ELI: http://data.europa.eu/eli/reg/2024/1620/oj.] 

–	tekintettel eljárási szabályzatára,
–	tekintettel a Gazdasági és Monetáris Bizottság és az Állampolgári Jogi, Bel- és Igazságügyi Bizottság jelentésére (A10-0032/2024),
A.	mivel az (EU) 2024/1620 rendelet 68. cikkének (1) bekezdése úgy rendelkezik, hogy a Pénzmosás és Terrorizmusfinanszírozás Elleni Hatóság elnökét a pénzmosás és a terrorizmusfinanszírozás elleni küzdelem területén szerzett érdemei, készségei, tudása, feddhetetlensége, elismert tekintélye és tapasztalata, valamint egyéb releváns képesítései alapján kell kiválasztani;
B.	mivel a Parlament elkötelezett amellett, hogy biztosítsa a nemek közötti egyensúlyt az uniós intézmények, szervek és ügynökségek vezető pozícióiban; mivel valamennyi uniós és nemzeti intézménynek és szervnek konkrét intézkedéseket kell tennie a nemek közötti egyensúly biztosítása érdekében;
C.	mivel az (EU) 2024/1620 rendelet 68. cikkének (1) bekezdésével összhangban a Bizottság 2024. október 9-én elfogadta a Pénzmosás és Terrorizmusfinanszírozás Elleni Hatóság elnöki tisztségére pályázó jelöltek szűkített listáját, és a Gazdasági és Monetáris Bizottság és az Állampolgári Jogi, Bel- és Igazságügyi Bizottság 2024. november 25-én meghallgatásokat tartott az előválogatott jelöltek részvételével;
D.	mivel az (EU) 2024/1620 rendelet 68. cikkének (1) bekezdésével összhangban a Bizottság 2024. október 9-én megküldte az előválogatott jelöltek listáját a Parlamentnek;
E.	mivel 2024. december 4-én a Bizottság javaslatot fogadott el Bruna Szego Pénzmosás és Terrorizmusfinanszírozás Elleni Hatóság elnökévé történő kinevezéséről, és azt benyújtotta a Parlamentnek;
F.	mivel a Gazdasági és Monetáris Bizottság és az Állampolgári Jogi, Bel- és Igazságügyi Bizottság ezt követően értékelte a Pénzmosás és Terrorizmusfinanszírozás Elleni Hatóság elnöki tisztségére javasolt jelölt képességeit, különös tekintettel az (EU) 2024/1620 rendelet 68. cikkében meghatározott követelményekre;
G.	mivel 2024. december 16-án a Gazdasági és Monetáris Bizottság és az Állampolgári Jogi, Bel- és Igazságügyi Bizottság meghallgatást tartott Bruna Szego részvételével, amelyen a jelölt bevezető megjegyzéseket tett, majd válaszolt a bizottsági tagok által feltett kérdésekre;
[bookmark: _GoBack]1.	egyetért Bruna Szego Pénzmosás és Terrorizmusfinanszírozás Elleni Hatóság elnökévé történő kinevezésére irányuló javaslattal;
2.	utasítja elnökét, hogy továbbítsa ezt a határozatot a Tanácsnak, a Bizottságnak, a Pénzmosás és Terrorizmusfinanszírozás Elleni Hatóságnak, valamint a tagállamok kormányainak.

